CELEX: 32008D0686
Language: hu
Date: 2008-08-20 00:00:00
Title: 2008/686/EK: A Bizottság határozata ( 2008. augusztus 20. ) a 2005/59/EK határozatnak a klasszikus sertéspestis vaddisznó-populációban történő felszámolására és a vaddisznók klasszikus sertéspestis elleni sürgősségi vakcinázására irányuló terv szlovákiai területi hatálya tekintetében történő módosításáról (az értesítés a C(2008) 4428. számú dokumentummal történt)

22.8.2008   
            
            
               HU
            
            
               Az Európai Unió Hivatalos Lapja
            
            
               L 224/13
            
         
      A BIZOTTSÁG HATÁROZATA
   
   (2008. augusztus 20.)
   a 2005/59/EK határozatnak a klasszikus sertéspestis vaddisznó-populációban történő felszámolására és a vaddisznók klasszikus sertéspestis elleni sürgősségi vakcinázására irányuló terv szlovákiai területi hatálya tekintetében történő módosításáról
   (az értesítés a C(2008) 4428. számú dokumentummal történt)
   (Csak a szlovák nyelvű szöveg hiteles)
   (2008/686/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a klasszikus sertéspestis elleni védekezésre irányuló közösségi intézkedésekről szóló, 2001. október 23-i 2001/89/EK tanácsi irányelvre (1) és különösen annak 16. cikke (1) bekezdésére és 20. cikke (2) bekezdésére,
   mivel:
   
               (1)
            
            
               A 2005/59/EK bizottsági határozat (2) a mellékletében felsorolt szlovákiai területek tekintetében jóváhagyta azokat a terveket, melyeket Szlovákia 2004. augusztus 31-én nyújtott be a klasszikus sertéspestis vaddisznó-populációban történő felszámolására és ezen állatok klasszikus sertéspestis elleni sürgősségi vakcinázására.
            
         
               (2)
            
            
               Szlovákia tájékoztatta a Bizottságot a klasszikus sertéspestis vaddisznó-populációban való jelenlétét érintő legutóbbi változásokról. A rendelkezésre álló járványügyi információ fényében a klasszikus sertéspestis vaddisznó-populációban történő felszámolására és ezen állatok klasszikus sertéspestis elleni sürgősségi vakcinázására irányuló tervben meghatározott intézkedések hatályát ki kell terjeszteni Rimavská Sobota (Rimaszombat), Nové Zámky (Érsekújvár), Levice (Léva) és Komárno (Komárom) körzetre.
            
         
               (3)
            
            
               A közösségi jogszabályok átláthatóságának biztosítása érdekében a 2005/59/EK határozat melléklete helyébe e határozat mellékletének szövege lép.
            
         
               (4)
            
            
               A 2005/59/EK határozatot ezért ennek megfelelően módosítani kell.
            
         
               (5)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2005/59/EK határozat mellékletének helyébe e határozat mellékletének szövege lép.
   2. cikk
   Ennek a határozatnak a Szlovák Köztársaság a címzettje.
   
      Kelt Brüsszelben, 2008. augusztus 20-án.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 316., 2001.12.1., 5. o. A legutóbb a 2007/729/EK bizottsági határozattal (HL L 294., 2007.11.13., 26. o.) módosított irányelv.
   
      (2)  HL L 24., 2005.1.27., 46. o. A legutóbb a 2008/88/EK határozattal (HL L 28., 2008.2.1., 34. o.) módosított határozat.
   
      MELLÉKLET
      
         
            „MELLÉKLET
            1.   A klasszikus sertéspestis vaddisznó-populációban történő felszámolására irányuló terv területi hatálya:
            a következő állat-egészségügyi és élelmiszerügyi igazgatási körzetek területe: Žiar nad Hronom (Garamszentkereszt, amely Žiar nad Hronom [Garamszentkereszt], Žarnovica [Zsarnóca] és Banská Štiavnica [Selmecbánya] körzetet foglalja magában), Zvolen (Zólyom, amely Zvolen [Zólyom], Krupina [Korpona] és Detva [Gyetva] körzetet foglalja magában), Lučenec (Losonc, amely Lučenec [Losonc] és Poltár körzetet foglalja magában), Veľký Krtíš (Nagykürtös, amely Veľký Krtíš [Nagykürtös] körzetet foglalja magában), Komárno (Komárom, amely Komárno [Komárom] körzetet foglalja magában), Nové Zámky (Érsekújvár, amely Nové Zámky [Érsekújvár] körzetet foglalja magában), Levice (Léva, amely Levice [Léva] körzetet foglalja magában), valamint Rimavská Sobota (Rimaszombat, amely Rimavská Sobota [Rimaszombat] körzetet foglalja magában).
            2.   A vaddisznók klasszikus sertéspestis elleni sürgősségi vakcinázására irányuló terv területi hatálya:
            a következő állat-egészségügyi és élelmiszerügyi igazgatási körzetek területe: Žiar nad Hronom (Garamszentkereszt, amely Žiar nad Hronom [Garamszentkereszt], Žarnovica [Zsarnóca] és Banská Štiavnica [Selmecbánya] körzetet foglalja magában), Zvolen (Zólyom, amely Zvolen [Zólyom], Krupina [Korpona] és Detva [Gyetva] körzetet foglalja magában), Lučenec (Losonc, amely Lučenec [Losonc] és Poltár körzetet foglalja magában), Veľký Krtíš (Nagykürtös, amely Veľký Krtíš [Nagykürtös] körzetet foglalja magában), Komárno (Komárom, amely Komárno [Komárom] körzetet foglalja magában), Nové Zámky (Érsekújvár, amely Nové Zámky [Érsekújvár] körzetet foglalja magában), Levice (Léva, amely Levice [Léva] körzetet foglalja magában), valamint Rimavská Sobota (Rimaszombat, amely Rimavská Sobota [Rimaszombat] körzetet foglalja magában).”